# Debian

### Z Wikipédie

Debian, vytvorený projektom Debian, je obľúbená linuxová distribúcia slobodného softvéru vyvinutá spoluprácou dobrovoľníkov z celého sveta. Od začiatku bol tento systém s názvom Debian GNU/Linux, skrátene Debian, založený na linuxovom kerneli s radom základných nástrojov pre operačný systém z projektu GNU. Vo vývoji je aj verzia postavená na jadre GNU/Hurd.

Debian je známy tým, že sa hlási k filozofii Unixu a slobodného softvéru, ako aj veľkou možnosťou výberu: aktuálne vydanie obsahuje viac ako pätnásťtisíc softvérových balíkov pre jedenásť počítačových architektúr.

Debian má známy package management system (systém správy balíkov), APT - Advanced Packaging Tool (pokročilý balíkový nástroj), zvlášť prísne smernice pre kvalitu balíkov a vydaní, otvorený vývoj a testovací proces. Tento postup umožňuje jednoduchú aktualizáciu medzi rôznymi vydaniami bez nutnosti reštartovania počítača, ľahkú inštaláciu a odstraňovanie balíkov.

Debian je podporovaný darmi prostredníctvom Software in the Public Interest (Softvér vo verejnom záujme), je to nezisková organizácia zastrešujúca slobodné softvérové projekty.

## [úprava] Vydania Debianu

Posledná verzia vydania Debianu sa volá stabilná. V súčasnosti je posledným stabilným vydaním verzia 3.1, nazývaná sarge. Stabilná verzia sa mení aj vydávaním aktualizácií (takzvané bodové vydania) , napr. 3.0r4.

Kódové názvy vydaní Debianu sú pomenované podľa postáv filmu Toy Story:

- 4.0 -- etch, predpokladaný dátum vydania 4. december 2006
- 3.1 -- sarge, 6. jún 2005
- 3.0 -- woody, 19. júl 2002
- 2.2 -- potato, 15. august 2000
- 2.1 -- slink, 9. marec 1999
- 2.0 -- hamm, 24. júl 1998
- 1.3 -- bo, 2. jún 1997
- 1.2 -- rex, 12. december 1996
- 1.1 -- buzz, 17. jún 1996

Oficiálne vydanie 1.0 nebolo uvedené, pretože istý vydavateľ cédečiek vytvoril nedokončené vydanie, ktoré označil ako „1.0“.

Okrem stabilnej verzie sú dostupné aj verzie testing (testovacie) a unstable (nestabilné). Medzi unstable sa nachádzajú všetky najnovšie programy, avšak ich použitie je len na vlastné riziko. Tie, ktoré už prešli určitými testovacími postupmi sa presunú medzi testing balíky. Do stable verzie sa tak dostanú iba dobre preverené aplikácie, čo zaručuje vysokú stabilitu a bezpečnosť systému Debian. Na druhej strane v ňom však nenájdete najaktuálnejší softvér.

## [úprava] Pôvod a výslovnosť slova Debian

Slovo Debian vzniklo spojením mena zakladateľa projektu Iana Murdocka s menom jeho manželky (Debra), vyslovuje sa deb-í-en s k rátkym e v „deb“ a prízvukom na prvú slabiku.

## [úprava] Pozri aj

- Ubuntu
- Kubuntu
- Knoppix
- Gnoppix

## [úprava] Externé odkazy

- oficiálna stránka
- slovenské stránky projektu

Zdroj: "http://sk.wikipedia.org../../../d/e/b/Debian.html"

Kategória: Distribúcie Linuxu

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Alemannisch
- العربية
- Български
- Bosanski
- Català
- Česky
- Dansk
- Deutsch
- Ελληνικά
- English
- Español
- Euskara
- فارسی
- Suomi
- Français
- Galego
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- 한국어
- Kurdî / كوردي
- Lietuvių
- മലയാളം
- Nederlands
- Norsk (nynorsk)
- Norsk (bokmål)
- Polski
- Português
- Română
- Русский
- Simple English
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文